Alexander the Great

Alexander the Great (Greek Μέγας Αλέξανδρος; Hindustani: सिकंदर/سکندر Sikandar, 20 July nai to 26 July 356 BC - 10 June 323 BC) ek Macedonian Raja rahaa. Uske janam Pella me bhais rahaa aur uske pitaji King Philip II rahaa. Uske Athens me uske skills ke sikawa gais rahaa. Uske sikhae waala famous Athenian philosopher, Aristotle rahaa, jiske sikchha se uu dunia ke pahila mashuur militart commander banaa. 20 saal ke umar me uu Macedonia ke raja banaa, jab uske pitaji ke ek bodyguard hatya kar diis. Alexander ke uske military skills khatir jaana jaawe hae. Uske dunia ke barra military commander, jaise ki Hannibal Barca, Julius Caesar, Genghis Khan, Subutai, Napoleon I of France, se compare karaa jaawe hae. 
Uske maut talak uu jetna Middle Eastern world gora logan ke pataa rahaa jisme Pakistan, Persia, Egypt, aur Asia Minor bhi hae ke uppar raj kare lagaa rahaa. Uske maut Babylon me 323 BC me bhais rahaa. Uske maut ke kaaran koi nai jaane hae lekin kuchh log ii soche hae ki uske jahar piawaa gais aur duusra loagn soche hae ki uske muder karaa gais nai to uu fever se maraa. 

Jawaani ke din
Purwaj aur bachpan

Alexander III ke janam Pella me, jon Kingdom of Macedon ke capital rahaa me bhais rahaa, puraana Greek mahina, Hekatombaion ke 6th day me bhais rahaa, jon saait  20 July 356 BC hae (jab ki aslii taarik certain nai hae).Plutarch, Life of Alexander 3.5:  Uu Macedon ke raja, Philip II, aur uske 4th aurat, Olympias (Neoptolemus I , king of Epirus ke larrki)  ke larrkaa rahaa ., ,  Jab ki,  Philip ke saat, nai to aath aurat rahaa, Olympias uske khaas aurat rahii kuchh din talak, saait ii kaaran se ki uu Alexander ke janam diis rahaaleft|thumb|155px|Roman medallion depicting Olympias, Alexander's mother Alexander ke janam aur bachpan ke dher legend hae. Puraana Greek  biographer, Plutarch ke anusaar, jab Philip aur Olympias ke saadi  consummate hoe waala rahaa, tab  Olympias sapna dekhis ki uske  womb ke ek bijli (thunderbolt) maaris rahaa jiske kaaran aagi duur talak faelaa, bute se pahile.  Saadi ke kuchh din baad, ii bola jaawe hae ki Philip apne ek sapna me dekhis rahaa ki uu aapan aurat ke   womb ke ek ser ke chaapa se engrave karis rahaa. Plutarch ii sab sapna ke kuchh interpretation diis rahaa: ki Olympias saadi se pahile pregnant rahii, jiske uske womb ke seal indicate kare hae; nai to Alexander ke pitaji Zeus rahaa. Puurana commentators ispe divided rahin ki  ambitious Olympias, Alexander ke divine parentage ke khissa banais rahaa, aus ii bhi bolis rahaa ki uu Alexander ke batais rahaa, nai to uu ii sab suggestion ke or that uu ii suggestion ke  dismiss kar diis rahaa ise adharmik bol ke.

Jon roj Alexander paida bhais rahaa, Philip, city of Potidea  peninsula of Chalcidice me, ke siege ke taeyaari karat rahaa.  Wahii din, Philip ke sandes milaa rahaa ki uske  general Parmenion, Illyrian aur Paeonian armies ke ek saathe harae diis rahaa aur uske ghorraa Olympic Games me jiit gais rahaa. Ii bhi bataawa jaawe hae ki ii roj  Ephesus me Temple of Artemis, Seven Wonders of the World me se ek, jar ke barbaad hoe gais rahaa. Iske kaaran Hegesias of Magnesia bolis ki ii jar gais rahaa kaaheki Artemis huan nai rahaa, lekin Alexander ke janam me rahaa.,  Aisan  legend saait ii kaaran se suruu bhay rahaa hoi jab  Alexander raja rahaa, aur saait wahii iske  suruu kare hoi, ii dekhae ke khaatir ki uu  superhuman hae aur janam se mashuur hoae ke hae.

Uske bachpan ke din me, Alexander ke ek daai (nurse), Lanike,  Alexander ke future general Cleitus the Black ke bahini,  barraa karis rahaa. Baad me, uske bachpan me strict Leonidas, uske maiyaa ke palwaar, aur Lysimachus of Acarnania, Alexander ke tutor karis rahaa. Alexander ke noble Macedonian larrkaa logan ke rakam paala gais rahaa, parrhe ke sikhnaa, lyre ke play karnaa, ride, fight, aur sikaar khelnaa. Jab Alexander das saal ke rahaa, Thessaly ke ek trader  Philip ke khaatir ek ghorraa kharidis rahaa, jiske uu thirteen talents me beje maangat rahaa. Uu ghorraa pe baithaa nai jaae sakat rahaa. Alexander, ii samjhis ki ghorraa aapan parrchhaai se daraawat rahaa , aur uu ghorra ke paaltu kar diis. Plutarch batais rahaa ki Philip, isse khusi hoe ke aapan larrka ke chumma liis aur ii bolis ki : "Hamaar betaa, tum ke ek rakj ke paawe ke chaahi jon tumhaar  ambition ke baraabar hae. Macedon tumaar khaatir bahut chhotaa hae", aur ghorraa ke Alexander ke khaatir kharis liis. Alexander iske Bucephalas naam diis, jiske matlab "ox-head" hae. Bucephalas, Alexander ke India talak lae gais. Jab ii jaanwar mar gais (30 saal ke umar me, burrhaapa ke kaara,  Plutarch ke anusaar), Alexander ek city ke uske naam diis, Bucephala., , 

Parrhai
Jab Alexander 13 saal ke rahaa, tab Philip ek tutor khoje lagaa, aur  academics jaise Isocrates aur Speusippus ke baare me sochis, aur Speusippus aapan Academy  se resign kar ke ii post ke le ke promise karis. Ant me, Philip, Aristotle ke chunis aur Temple of the Nymphs, Mieza me, ke  classroom banais. Alexander ke parrhae ke badle me, Philip  Aristotle ke hometown, Stageira ke fir se banae ke promise karis, jiske Philip jarae diis rahaa, aur iske repopulate kare ke,  ex-citizens jin slaves rahin ke khariid ke riha kar ke, aur jon exile me rahin ke maaf kar ke., , 

Mieza, Alexander aur Macedonian nobles ke larrkan, jaise Ptolemy, Hephaestion, aur Cassander ke khaatir ek boarding school ke rakam rahaa. Isme se dher  students aage chal ke uske dost aur  general banaa rahin, aur ii logan ke jaaada kar ke "Companions" bola jaawe hae. Aristotle, Alexander aur uske companions ke medicine, philosophy, morals, religion, logic, aur art ke baare me parrhais rahaa. Aristotle ke parrhai ke niche, Alexander  Homer ke kaam ke pasand kare lagaa, khaas kar ke  the Iliad; Aristotle uske ek annotated copy diis, jiskeAlexander aapan  campaigns me lae gais., ,  Alexander was able to quote Euripides from memory.

Jab uu teenager rahaa tab, Alexander, Persian exiles, jiske Philip II kuchh saal talak protection diis rahaa kaaheki uulog Artaxerxes III ke birod karat rahin,  me milaa. Isme Artabazos II aur uske larrki Barsine bhi rahis, jon Alexander ke aage chal ke ek aurat hoe sakat rahii, jon Macedonian court me 352 se 342 BC me rahat rahin, aur Amminapes bhi, jon aage chal ke Alexander ke satrap rahaa, aur ek Persian nobleman jiske naam Sisines rahaa. Isse Macedonian court ke  Persian issues keuppar jaankari milaa, aur hoe sake hae ki iske asar  management of the Macedonian state me rahaa.

Suda likhe hae ki Anaximenes of Lampsacus  Alexander ke ek teacher rahaa, aur Anaximenes, Alexander  ke saathe uske campaigns me gais rahaa.

References

vibhag:Greece ke log
vibhag:Emperors aur empresses